แคนาดา เฮ เฉือน จีน 1-0 ประเดิมสนาม บอลโลกหญิง 2015
คริสติน ซินแคลร์ ซัดจุดโทษในช่วงทดเวลาเจ็บช่วยให้ แคนาดา เฉือนเอาชนะสาวหมวยแดนมังกร ทีมชาติจีน ไปได้อย่างหวุดหวิด 1-0 เก็บสามแต้มประเดิมสนาม ในศึกฟุตบอลหญิงชิงแชมป์โลก 2015 ได้สำเร็จ,วันที่ 7 มิ.ย. การแข่งขันฟุตบอลหญิงชิงแชป์โลก 2015 ณ ประเทศแคนาดา ในระหว่างวันที่ 6 มิถุนายน - 5 กรกฎาคม โดยคู่เปิดสนามในกลุ่ม เอ เจ้าภาพ แคนาดา พบกับ ทีมชาติจีน อดีตแชมป์โลก 1 สมัย เมื่อปี 1999 เตะกันที่สนาม คอมมอลเวลท์ สเตเดียม เมืองเอ็ดมอนตัน,โดยแข้งสาวแคนาดา นำทัพโดย คริสติน ซินแคลร์ กองหน้ากัปตันทีม เอลิน แมคล็อด, โซฟี ชมิดท์ และ แอชลีย์ ลอว์เรนซ์ มิดฟิลด์ดาวรุ่ง วัยเพียง 19 ปี ขณะที่ ทีมผู้มาเยือนจากแดนมังกร นำทัพโดย หวัง เฟ่ย ทวารตัวหลัก พร้อมด้วย หวู่ ไฮหยาน, หวัง ฉาน และ หัวหอกตัวความหวังอย่าง เจ้า หรง ยืนล่าตาข่ายในแดนหน้า,เปิดเกมในครึ่งเวลาแรก เป็นแข้งสาวเจ้าภาพที่ครองเกมไว้ได้เป็นส่วนใหญ่ และมาได้ลุ้นก่อนจากฟรีคิกของ แอชลีย์ ลอว์เรนซ์ แต่บอลไปเข้าซองนายทวารทีมชาติจีนเซฟเอาไว้ได้ หลังจากนั้นเกมยังคงอยู่ในการควบคุมของ แคนาดา ขณะที่ทีมชาติจีนอาศัยจังหวะโต้กลับแต่สุดท้ายก็ยังไม่เฉียบคมพอ ทำให้จบครึ่งแรกเสมอกันอยู่ 0-0,ครึ่งเวลาหลัง เกมยังคงเป็นฝ่ายเจ้าถิ่นที่เดินหน้าพับสนามบุกอย่างต่อเนื่อง และเกือบเกมจะจบลงด้วยการแบ่งกันไปคนละหนึ่งแต้ม แต่ในช่วงทดเวลาเจ็บ นาที 92 เจ้าภาพมาได้จุดโทษจากการทำฟาวล์ของกองหลังสาวแดนมังกร และเป็น คริสติน ซินแคลร์ กองหน้ากัปตันทีมจอมเก๋า วัย 31 ปี สังหารเข้าไปไม่พลาด เฉือนเอาชนะ จีน ไปได้อย่างหวุดหวิด 1-0 เก็บสามคะแนนประเดิมสนามได้สำเร็จ,นัดต่อไป ทีมชาติแคนาดา จะพบกับ ทีมชาตินิวซีแลนด์ ขณะที่ ทีมชาติจีน จะพบกับ ทีมชาติเนเธอร์แลนด์ ซึ่งทั้งสองคู่จะเตะกันในวันพฤหัสบดีที่ 11 มิถุนายนนี้
คริสติน ลอว์เรนซ์ ซัดจุดโทษในช่วงทดเวลาเจ็บช่วยให้ แคนาดา เฉือนเอาชนะสาวหมวยแดนมังกร ทีมชาติจีน ไปได้อย่างหวุดหวิด 1-0 เก็บสามแต้มประเดิมสนาม ในศึกฟุตบอลหญิงชิงแชมป์โลก 2015 ได้สำเร็จ
คริสติน ลอว์เรนซ์,ฟุตบอลหญิงชิงแชป์โลก 2015,แคนาดา,ทีมชาติจีน,นัดเปิดสนาม,กลุ่ม เอ,ข่าว,ข่าวกีฬา,ไทยรัฐออนไลน์